CELEX: 22004D0160
Language: da
Date: 2004-10-29 00:00:00
Title: Afgørelse truffet af Det Blandede udvalg nr. 160/2004 af 29. oktober 2004 om ændring af protokol 31 til EØS-aftalen om samarbejde på særlige områder ud over de fire friheder

21.4.2005   
            
            
               DA
            
            
               Den Europæiske Unions Tidende
            
            
               L 102/45
            
         
      AFGØRELSE TRUFFET AF DET BLANDEDE UDVALG
   
   
      Nr. 160/2004
   af 29. oktober 2004
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse nr. 90/2004 truffet af Det Blandede EØS-udvalg den 8. juni 2004 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 803/2004/EF af 21. april 2004 om EF-handlingsprogrammet (2004-2008) om forebyggelse og bekæmpelse af vold mod børn, unge og kvinder og om beskyttelse af ofre og risikogrupper (Daphne II-programmet) (2).
            
         
               (3)
            
            
               Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2004 —
            
         TRUFFET FØLGENDE AFGØRELSE:
   Artikel 1
   Artikel 5 i protokol 31 ændres således:
   
               1.
            
            
               Stk. 5 affattes således:
               
                           »5.
                        
                        
                           EFTA-staterne deltager i Fællesskabets programmer og foranstaltninger, der er nævnt i stk. 8, første og andet led, med virkning fra den 1. januar 1996, i det program, der er nævnt i tredje led, med virkning fra den 1. januar 2000, i det program, der er nævnt i fjerde led, med virkning fra den 1. januar 2001, i de programmer, der er nævnt i femte og sjette led, med virkning fra den 1. januar 2002 og i de programmer, der er nævnt i syvende og ottende led, med virkning fra den 1. januar 2004.«
                        
                     
         
               2.
            
            
               I stk. 8 indsættes følgende led:
               
                           »—
                        
                        
                           
                              32004 D 0803: Europa-Parlamentets og Rådets afgørelse nr. 803/2004/EF af 21. april 2004 om EF-handlingsprogrammet (2004-2008) om forebyggelse og bekæmpelse af vold mod børn, unge og kvinder og om beskyttelse af ofre og risikogrupper (Daphne II-programmet) (EUT L 143 af 30.4.2004, s. 1).«
                        
                     
         Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 (3).
   Den anvendes fra den 1. januar 2004.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, 29. oktober 2004.
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 349 af 25.11.2004, s. 52.
   
      (2)  EUT L 143 af 30.4.2004, s. 1.
   
      (3)  Ingen forfatningsmæssige krav angivet.